ઓફિસ એવી જગ્યા કે જ્યાં વ્યક્તિ તેની જાગૃત અવસ્થામાં સૌથી વધારે સમય પસાર કરે છે. એવું કહીએ તો પણ ખોટું નથી કે આજના કોર્પોરેટ કલ્ચરમાં વ્યક્તિ કદાચ ઘરે સૂવા માટે જ જાય છે. તેથી જ આજકાલ દરેક કોર્પોરેટ ઓફિસમાં કર્મચારીઓને સાનુકૂળ વાતાવરણ મળી રહે તેવો માહોલ ક્રિએટ થઇ રહ્યો છે. ખાસ કરીને વાત કરીએ કોર્પોરેટ ઓફિસના કૅફે કલ્ચરની, તો કોર્પોરેટ કંપનીઓ કર્મચારીઓ તાણ વગર કામ કરી શકે તે માટે કોન્સેપ્ટ બેઝ કૅફે ડિઝાઇન કરવામાં આવી રહી છે. તેના માટે તેઓ જાણીતા નિષ્ણાતો સાથે દેશવિદેશના ઇન્ટીરિયર ડેકોરેટર્સ અને આર્કિટેક્ટસની મદદ લે છે.